*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*10. számú előterjesztés*

Bátaszék Város Önkormányzata Képviselő-testületének 2018. január 31-én,

16,00 órakor megtartandó ülésére

*Leader pályázatok benyújtásának jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte**: Takácsné Gehring Mária aljegyző**Tárgyalja:**PG Bizottság: 2018. 01. 30. |

**Tisztelt Képviselő-testület!**

A Sárköz – Dunavölgye – Siómente Egyesület LEADER támogatások igénybe vételére vonatkozó felhívásokat tett közzé az elmúlt időszakban. A felhívásokra támogatási kérelmet nyújthatnak be a helyi önkormányzatok is.

Önkormányzatunk vonatkozásában kettő projekthez lehetne támogatást igényelni.

1. **Schindler-házban (Bátaszék Budai u. 49. szám (hrsz: 567) szálláshely kialakítása**

**A vidéki turizmus erősödését szolgáló minőségi szálláshelyek és kapcsolódó szolgáltatások kialakítása és fejlesztése**

A helyi felhívás kódszáma:VP6-19.2.1.-75-1-17

A felhívás célja a térség jónak mondható turisztikai potenciáljának jobb kihasználása érdekében szükségszerű a szolgáltatások fejlesztése. Fontos a szektoron belüli, és a szektorok közötti együttműködések kialakítása, hiszen az egyes települések önálló szolgáltatói nem tudják hosszabb időre a térségben tartani az ide érkező turistákat.

A rendelkezésre álló tervezett keretösszeg: 110.000.000Ft.

A forrását Európai Mezőgazdasági Vidékfejlesztési Alap és Magyarország költségvetése társfinanszírozásban biztosítja.

Kötelezően megvalósítandó önállóan támogatható tevékenységet nem ír elő a felhívás.

Választható önállóan támogatható tevékenységek

|  |  |
| --- | --- |
| **Tevékenység rövid megnevezése** | **Tevékenység leírása** |
| Szálláshely kialakításához szükségesépület felújítás, korszerűsítés, átalakítás | Az intézkedés támogatja a szálláshelyek kialakításához kapcsolódóan épület felújítását,korszerűsítését, átalakítását, energetikai hatékonyság növelését. Emellett támogatható az épületenkívüli környezet fejlesztése: kertépítési munkák, parkosítás költsége.A leírt tevékenységek közül legalább egy kötelezően választandó. |
| Szálláshelyek kialakításához szükségeseszközök beszerzése | Az intézkedés támogatja a szálláshelyek kialakításához szükséges berendezési eszközök,felszerelések beszerzését. |
| Működő turisztikai szolgáltatásfejlesztéséhez kapcsolódó épületfelújítása, korszerűsítése | Az intézkedés támogatja az öko-, vízi- horgász-, borturisztikai ill. falusi vendégasztal szolgáltatásindításához/fejlesztéséhez kapcsolódó épület felújítását, korszerűsítését, a szolgáltatásműködtetéséhez szükséges átalakítását, energetikai hatékonyság növelését. Emellett önállóan istámogatható épületet nem érintő, külső tevékenységek: kertépítés, parkosítás, tűzrakó építése,filagóra kialakítása, kültéri pihenőhely, bemutatóhely kialakítása.. |
| Szolgáltatásokhoz kapcsolódóberendezések, eszközök beszerzése | Az intézkedés támogatja az öko-, vízi, aktív ill. borturisztikai szolgáltatás indításához, fejlesztéséhez ill.a falusi vendégasztal szolgáltatás működtetéséhez szükséges eszközök, berendezési tárgyak,felszerelések beszerzését. |

Szálláshely létesítés esetén: egyéb szálláshely kategória (239/2009. (X. 20.) Korm. rendelet alapján) létrehozása támogatható. Alapfeltétel:

minimum 2 szoba, és ezekben minimum 4 férőhely létrehozása.

A szoba nagysága:

*a)* egyágyas: legalább 8 négyzetméter,

*b)* két- vagy több ágyas: legalább 12 négyzetméter, a harmadik ágytól ágyanként további 4 négyzetméter,

*c)* legmagasabb ágyszám: szobánként 4 ágy, gyermekek számára emeletes ágy használata is megengedett.

2. Vizesblokk: a vendégek számára elkülönített fürdőszoba/zuhanyozó vagy mosdó, WC, -kefe tartóval, WC-papírtartó papírral, higiéniai hulladéktárolóval.

3. Kávékonyha: kávé-, tea főzésére, reggeli jellegű ételek készítésére alkalmas berendezéssel (főzőlap, mosogató, asztal, szék) és felszereléssel (edények), a vendégek számára elkülönített hűtőszekrény használattal.

Üzemeltetési követelmény

1. Ügyelet: a szállásadó vagy megbízottja a helyszínen vagy ügyeleti telefonszám megadásával biztosítja.

2. A helyszíni ügyeleti időszakon kívül a vendégek számára belépés biztosítása.

3. Takarítás:

*a)* vendégszoba legalább hetente egyszer, ágyneműhuzat- és törülközőcserével egyidejűleg. (ágynemű: 1 db paplan, 1 db párna személyenként, törülköző: 1 db kéztörlő, 1 db nagyméretű törülköző személyenként), az új vendégek érkezése előtt minden esetben,

*b)* a közösen használt helyiségek takarítása mindennap.

A projekt fizikai befejezésére a projekt megkezdését, vagy amennyiben a projekt a Támogatói Okirat kézbesítéséig nem kezdődött meg, a Támogatói Okirat kézbesítését követően legfeljebb 24 hónap áll rendelkezésre.

**Indikátorok**

|  |  |  |  |
| --- | --- | --- | --- |
| **Indikátor neve** | **Alap** | **Mértékegység** | **Célérték** |
| Munkahelyteremtés | EMVA  | db  | 1 |

Fenntartási kötelezettség a projekt megvalósítás befejezésétől számított 5 évig áll fenn.

Jogosultsági feltételek:

Szálláshely létesítés esetén: egyéb szálláshely kategória (239/2009. (X. 20.) Korm. rendelet alapján) létrehozása támogatható, alapfeltétel: min. 2szoba /min 4 ágy létrehozása.

Szálláshely-szolgáltatás nélkül is támogatható turisztikai szolgáltatás kialakítása.

Kötelezettségek:

a.) csatlakozik a Borok-Vizek-Kúriák Zöldút hálózathoz, tevékenységéről fényképes- és írásos anyagot szolgáltat, vállalja zöldutas megkeresés esetén adott programban való részvételt

b.) a Sárköz-Dunavölgye-Siómente Egyesület területén elállított min. 3 különböző helyi termék típus bemutatását vállalja a fejlesztés helyén egységes arculat szerinti tékában (katalógus, zsebkalauz, különböző termékek)

c.) vállalja, hogy a záró kifizetési kérelem benyújtásáig minősített BVK szolgáltatójává válik (A Sárköz-Dunavölgye-Siómente Egyesület által kialakított minősítési rendszer szerint)

d.) vállalja a tevékenység bejelentését a települési önkormányzat felé

A felhívás keretében a helyi támogatási kérelem benyújtására 2018.02.01 naptól 2019.12.31 napig van lehetőség.

Ezen időszak alatt az alábbi értékelési határnapokig benyújtásra került projektek kerülnek együttesen elbírálásra:

2018.02.28

2018.05.31

2018.09.30

2019.04.30

2019.12.31

A felhívás keretében nyújtott támogatás vissza nem térítendő támogatásnak minősül.

Az igényelhető vissza nem térítendő támogatás összege: minimum 200.000 Ft, maximum 10.000.000 Ft.

A támogatás intenzitása 50%.

Javasoljuk a szálláshely kialakításra vonatkozóan támogatási kérelem benyújtását.

A helyi felhíváshoz kapcsolódóan „Szálláshely kialakítás Bátaszéken” elnevezésű pályázathoz építészeti - műszaki tervdokumentáció készítésére vonatkozó (1.sz. melléklete szerinti tartalommal.) beszerzési eljárás során az ajánlattételi felhívás 3 ajánlattevőnek került megküldésre.

HUNGARO-THERM Kft. 6500 Baja, Szent Antal u. 11.

TÉRHATÁS Mérnöki Kft. 7621 Pécs, Mária u. 31.

Tiringer Építőipari Tervező és Kivitelező Kft. 7140 Bátaszék, Garay J. u. 8.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek.

- HUNGARO-THERM Kft. 1.714.500,-bruttó ,-Ft

- TÉRHATÁS Mérnöki Kft. 1.892.300,-bruttó ,-Ft

- Tiringer Építőipari Tervező és Kivitelező Kft. 1.265.000,-bruttó ,-Ft

A legalacsonyabb ajánlati árat a Tiringer Építőipari Tervező és Kivitelező Kft. adta bruttó 1.265.000 Ft összeggel, ezért javasoljuk az ajánlattevővel történő szerződéskötést.

1. **Bátaszéki Bornapok**

**A térséget bemutató - kulturális, természeti értékeit népszerűsítő, helyi termékekre vagy hagyományokra épülő- rendezvények**

A helyi felhívás kódszáma: VP6-19.2.1.-75-3-17

A felhívás célja a térség vonzerőihez és látványosságaihoz kapcsolódó, a térséget bemutató - kulturális, gasztronómiai, természeti vagy épített értékeit népszerűsítő, helyi termékekre vagy hagyományokra épülő- rendezvények megtartása a térség látogatottságát és a minőségi kínálat ösztönzését növeli.

A rendelkezésre álló tervezett keretösszeg: 30.000.000 Ft.

A forrását Európai Mezőgazdasági Vidékfejlesztési Alap és Magyarország költségvetése társfinanszírozásban biztosítja.

Kötelezően megvalósítandó önállóan támogatható tevékenységet nem ír elő a felhívás.

Választható önállóan támogatható tevékenységek:

|  |  |
| --- | --- |
| **Tevékenység rövid megnevezése** | **Tevékenység leírása** |
| Rendezvényszervezés - eszközbeszerzés,eszközbérlés,anyagköltség | Az intézkedés támogatja a rendezvényhez kapcsolódó, szükséges eszközök, felszerelések bérlése(pl. rendezvénysátor, pad, asztal).A felsorolt tevékenységek közül legalább egy kötelezően választandó. |
| Rendezvényszervezés - előadók, fellépőkbiztosítása | Rendezvényszervezés - előadók, fellépők biztosítása. |
| Rendezvényszervezés - hangosítás,catering szolgáltatás | Az intézkedés támogatja a rendezvényhez kapcsolódó hangosítást, az "ellátási" ún. catering szolgáltatást. |
| Marketing tevékenység | Támogatható a rendezvény népszerűsítésének marketing és hirdetési tevékenysége |

A projekt fizikai befejezésére a projekt megkezdését, vagy amennyiben a projekt a Támogatói Okirat kézbesítéséig nem kezdődött meg, a Támogatói Okirat kézbesítését követően legfeljebb 24 hónap áll rendelkezésre.

**Indikátorok**

|  |  |  |  |
| --- | --- | --- | --- |
| **Indikátor neve** | **Alap** | **Mértékegység** | **Célérték** |
| A támogatott projektek által létrehozott új munkahelyek száma | EMVA db 2 | db  | 2 |
| Térségi nagyrendezvények által bevontlakosok száma | EMVA | fő | 2000 |

Fenntartási kötelezettség a projekt megvalósítás befejezésétől számított 5 évig áll fenn.

A rendezvény az alábbi kritériumok közül legalább kettőnek feleljen meg:

a) több napos rendezvény;

b) legalább három művészeti ágban képviseltetik magukat a rendezvényen fellépők; (színház, zene, tánc, képzőművészet stb)

c) legalább 5 éve rendszeresen megrendezésre kerülő rendezvény;

d) helyi termékre vagy hagyományra épülő rendezvény legyen.

Kötelezettségek:

-törekszik a TÉRSÉG bemutatására, amelyet programtervében tényszerűen kifejt

-min. 3 különböző kísérő program: gyerekprogram, kiállítás, gasztronómiai bemutató, sportprogram, egészségügyi program szervezése

-a támogatás igénylője biztosítja a helyszínen minimum 5 helyi termelő (helyi termék termelő, előállító és/vagy feldolgozó) megjelenését

-vállalja az esemény térségen kívüli meghirdetését (pl. külföldi testvértelepülés, megye, régió, esetleg országos szakmai fórum)

A felhívás keretében a helyi támogatási kérelem benyújtására 2018.02.05 naptól 2019.12.31 napig van lehetőség.

Ezen időszak alatt az alábbi értékelési határnapokig benyújtásra került projektek kerülnek együttesen elbírálásra:

2018.03.08

2018.05.31

2018.10.01

2019.04.30

2019.12.31

A felhívás keretében nyújtott támogatás vissza nem térítendő támogatásnak minősül.

Az igényelhető vissza nem térítendő támogatás összege: minimum 200.000 Ft, maximum 3.000.000 Ft.

A támogatás intenzitása 75%.

Javasoljuk a III. Bátaszéki Bornapok rendezvényre vonatkozóan támogatási kérelem benyújtását.

***1.sz. H a t á r o z a t i j a v a s l a t :***

**VP6-19.2.1.-75-1-17 kódszámú, A vidéki turizmus erősödését szolgáló minőségi szálláshelyek és kapcsolódó szolgáltatások kialakítása és fejlesztése című pályázati konstrukció keretében benyújtandó pályázat előkészítésére**

Bátaszék Város Önkormányzatának Képviselő-testülete;

1. a VP6-19.2.1.-75-1-17 kódszámú, A vidéki turizmus erősödését szolgáló minőségi szálláshelyek és kapcsolódó szolgáltatások kialakítása és fejlesztése című felhívásra „Szálláshely kialakítás Bátaszéken” elnevezéssel Bátaszék Budai u. 49. szám (hrsz: 567) ingatlan esetén pályázat benyújtását támogatja,
2. felkéri a Bátaszéki Közös Önkormányzati Hivatal Jegyzőjét, hogy a pályázat benyújtását megelőző további előkészítési munkát kezdje meg.

*Határidő:* 2018. február 28.

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**VP6-19.2.1.-75-1-17 kódszámú, A vidéki turizmus erősödését szolgáló minőségi szálláshelyek és kapcsolódó szolgáltatások kialakítása és fejlesztése című pályázati konstrukcióhoz kapcsolódóan tervezési tevékenység elvégzésére**

Bátaszék Város Önkormányzatának Képviselő-testülete;

1. a tervezési tevékenység elvégzésével a legalacsonyabb ajánlati árat tevő Tiringer Építőipari Tervező és Kivitelező Kft.-t (7140 Bátaszék, Garay J. u. 8.) bízza meg,
2. az építészeti - műszaki tervdokumentáció elkészítéséhez szükséges bruttó 1.265.000,- Ft tervezői díj kifizetését az önkormányzat 2018. évi költségvetésének kerete terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2018. február 28.

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár

***3.sz. H a t á r o z a t i j a v a s l a t :***

**VP6-19.2.1.-75-3-17 kódszámú, A térséget bemutató - kulturális, természeti értékeit népszerűsítő, helyi termékekre vagy hagyományokra épülő- rendezvények című pályázati konstrukció keretében benyújtandó pályázat előkészítésére**

Bátaszék Város Önkormányzatának Képviselő-testülete;

1. a VP6-19.2.1.-75-3-17 kódszámú, A térséget bemutató - kulturális, természeti értékeit népszerűsítő, helyi termékekre vagy hagyományokra épülő- rendezvények című felhívásra „III. Bátaszéki Bornapok” elnevezéssel pályázat benyújtását támogatja,
2. felkéri a Bátaszéki Közös Önkormányzati Hivatal Jegyzőjét, hogy a pályázat benyújtását megelőző további előkészítési munkát kezdje meg.

*Határidő: 2018. március 8.*

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár